În Spania, un adolescent de 16 ani a omorât un tânăr român în vârstă de 19 ani pentru a-i fura un telefon mobil.
Incidentul tragic a avut loc joi după-amiază în Azuqueca de Henares, pe o stradă publică aglomerată.
Tânărul român a fost înjunghiat în abdomen și a fost transportat în stare critică la Spitalul Universitar din Guadalajara, unde, din nefericire, a decedat.
Principalul suspect, un adolescent spaniol de 16 ani, a fost arestat de Garda Civilă aproximativ două ore și jumătate mai târziu, iar cuțitul folosit în atac a fost recuperat.
Este de așteptat ca adolescentul să fie prezentat în fața instanței mai târziu în cursul zilei de sâmbătă, scrie cadenaser.com.